Cramum calamellum
Cramum calamellum (Francogallice crème caramel) est versio illius ferculi dulcis, e Catalonia et Francia orti, quod Catalane crema cremada, Francogallice crème brûlée ("cramum ambustum") appellatur. Cramo calamello momentanea superficiei saccharosae ambustio non praescribitur. Iam ante horas vel et ante dies parari potest: qua ratione versio simplex saepius in ergastulis conficitur, in tabernis venditatur, in popinis humilioribus infertur. Praeceptum huius ferculi, sicut in comitatu Aberdonensi parabatur, Franciscus Jenkinson studens coquis collegii Trinitatis Cantabrigiensis proposuit, qui statim reiecerunt. Anno 1879 socius collegii nuper receptus, iterum proposuit: cui coqui obsecuti sunt. Ferculum ibi Trinity cream appellari solet: